
INTERNACIA VIVO 


Multege kaj ĉie oni parolas pri paco. 
La propono de Brian’ 1 ) deklaranta la 
iniliton eksterleĝa, estas studata en 
Vaŝingtono, Londono, Romo, Tokio kaj 
Berlino. 

Kion ajn decidu pri Ci tiu afero la 
grandaj naciaj ŝtatoj el Eŭropo kaj 
Ameriko, ni preterire certig- 
as, ne timante erari, ke la 
paco estas absolute neebla, 
kaj ke nova milito eksplodos, 
fatale, kaj eble tre baldaŭ. 

Ni nin ne kredas profetoj, 
nek ni vivas en la intimeco de 
la kanceiarioj. Ni studas Eŭ- 
ropon tia, kia ĝi eliris el la 
traktato de Versaj’, kaj tio 
sufiĉas, por ke ni antaŭdiru, 
ke la funebraj tagoj de bar- 
bareco kaj mortiĝo reviviĝos 
en tiu ĉi malnova kontinento 
disigita, malriĉigita kaj mal- 
ebligita je ĉia movo pro la 
ŝtala kolŝnuro, kiun repre- 
zentas la plano de Dos 2 ). 

Ni rigardas la landkarton de I’ 
politika Eŭropo, kiun oni faris en 1918. 
Ni scias pere de Miŝele’ 3 ), ke la 
tuta komcrco kaj prospereco de la po- 
poloj venas de la maroj, ke la insuloj 
kaj duoninsuloj kun ampleksaj brakoj 
intermitaj en la maro progresas konierc- 
ante rapidege, dum la aliaj nacioj fer- 
mitaj en la kontinentoj estas devigataj 
suferi inizeran kaj pruntedonitan vivon. 
El tio ni devas konkludi, ke milito estas 
neevitebla kaj justa kiel ribelo de sklav- 
oj submetitaj al potencaj sinjoroj. 


D Briand (france). -) Dawes (angle). 

3 ) Michelet (france). 


Pro la mito, ke ĉiu popolo rajtas sin 
mem regi, en la centro de Eŭropo, post 
la milito, oni konsentis, ke la inalgrand- 
aj ŝtatoj estu “liberaj nacioj", partig- 
ante popolojn, kiuj estis unuiĝintaj por 
sin defendi. 

La aŭstra-hungaria imperio kun ĉiuj 


antoj kaj entute 6 milionojn, ne povas 
labori, ĉar ĝi ne povas vendi; ĝia savo 
estas, ke ĝi kuniĝu kun Germanio, kion 
malpermesas Anglio kaj Francio. 30 po 
cento de la urboj en Latvio kaj Litovio 
estas anglaj; la politiko de Jugoslavio 
estas farata en Parizo; tiu de Grekio 
en Londono; tiu de Cehoslo- 
vakio en Berlino; tiu de Eŭ- 
ropo en Vaŝingtono ... 

I La malfortulo, kiel ni vid- 
as, vivas submetite al fortulo. 
Eŭropo ne estas ligo el popol- 
oj, kiuj serĉas sian viv- 
manieron: ĝi estas aro el kon- 
kurantaj ŝtatoj antagonismaj, 
kun artefaritaj interesoj, kun 
altaj landlimoj kaj bajonetoj, 
kiuj tnalhelpas ĉian eko- 
nomian disvolviĝon, kiuj kar- 
igas la vivon tiom, ke la pro- 
letoj ne povas vivi konvene. 

Eŭropo modelita laŭ la 
Versaja traktato estas kolonio 
de Usono. Francio bezonas 60 jarojn, 
por pagi siajn militŝuldojn, 60 jaroj, 
dum kiuj devas laboregi ekspluatataj 
ĝiaj kolonioj kaj laboristoj, dum kiuj 
ĝi devigas la protektatajn naciojn, fari 
komercajn traktadojn, el kiuj ĝi mem 
profitu. Ciuj nacioj tial, la grandaj kaj 
ia malgrandaj, pro sama kaŭzo donante 
sian tributon, servas al la granda sin- 
joro de la komercaj kontoroj kaj de la 
dolaro. 

Tial la ĉefaj nacioj de Eŭropo dezi- 
ras la pacon, kaj tial tanien tiu magia 
kaj aldeziregata stato ne regos. Ne 
estos paco, ĉar ĝi estas tute neebla. Iu- 
tage okazos, ke la malgrandaj nacioj, 
lacegaj pro tiom da laborado kaj tribut- 



siaj difektoj, kvankam ĝi estis kon- 
stanta minaco por la paco, havis rajton 
ekzisti: ĝi havis la taskon kunligi la 
mezan Eŭropon kun la Adriatika maro. 

Hodiaŭ ni jam vidas, kiel la “libera“ 
Hungario almozpetas pro haveno ĉe 
Italio tra Fiume. Italio konsentas, kon- 
diĉe, ke ĝi aĉetu inilitilojn ne bezon- 
atajn. Kiam estis eltrovata la kontra- 
bando, ĝi ne sciis kion diri al la Ligo 
de Nacioj. La granda Polio, elŝirita el 
Rusio, vivas sufokite inter potencaj 
malamikoj kaj ploras en la brakoj de 
Francio, kiu ĝin helpas, kontrolas ĝian 
industrion kaj ĉe kiu ĝi devas aĉeti la 
import-produktojn. Aŭstrio, kies ĉef- 
urbo havas pli ol 2 milionojn da loĝ- 

donado, unuiĝos kaj ekribelos sub la 
standardo de libereco kaj sendepend- 
eco. Eŭropo denove estos kampo de 
nialgajo kaj morto, la homa sango 
kovros la teron kaj ruĝigos la marojn 
kaj riverojn. Kaj la ekzemplo ne utilos. 
Qni starigos altarojn. Aliaj potencoj 
pli fortaj postulos preĝojn kaj respekt- 
egon. Tiujn oni devos renversi pli 


poste, por liberigi la vojon al aliaj pli 
malfortaj. Kaj tiuj lastaj estos anstataŭ- 
igataj denove de aliaj, pli homar-amaj. 

Post ĉiu milito la homaro antaŭen- 
iras paŝon, al la paco — al tiu paco, 
kiu nur estos akirata per la detruo de 
ĉiuj landlimoj kaj ĉiuj ŝtatoj. 

Rolando Ortiz. 

E1 hispana lingvo trad. M. Buscato (II 005). 


LA UNUA FERVOJO EN PERSIO 


Aro da kapitalistoj diverslandaj al- 
paŝis antaŭ nelonge al konstruado de 
unua fervojo en Persio. Tamen la 
Legantaro ne pensu, ke ili faras tion 
sole por celoj kulturaj, civilizaj, sed 
multe pli kaj ĉefe, miaopinie, por povi 
enpoŝigi multe da mono. 

La fervojo okupos spacon de 2 100 
kilometroj kaj tratranĉos la tutan long- 
on de la lando (Persio), de Kaspia 
maro ĝis la Persa golfo. Oficiale ĝi 
estos konstruata de la persia registaro.- 
Sed laŭfakte la entrepreno, kiu postulas 
kapitalon de 80 milionoj usonaj dolar- 
oj, estos gvidata de kapitalistoj el plej 
grandaj imperialistaj landoj: Usono, 
Anglio, Oermanio kaj Francio. 

La Cefintereson en la entrepreno 
havos tamen la usonaj kapitalistoj, ne 
nur pro tio, ke la plej grandaj kom- 
panianoj en tiu ĉi negoco estas la uson- 
aj firmoj, sed ankaŭ pro tio, ke la plano 
mem estas usondevena. 

Kiel konate, la usonaj grandfinanc- 
istoj serĉadas pli kaj pli novajn region- 
ojn, kie ili povus fari grandajn invest- 
ojn 1 ). Ili sendas specialajn ekspedici- 
ojn en la plej necivilizitajn landojn, plej 
sovaĝajn dezertojn, por esplori, kie kaj 
kiaspecajn entreprenojn oni povas 
aranĝi. 

Nenecesas diri, ke la plano tre mal- 
plaĉas al anglaj imperialistoj. Unue, 
Anglio ne dezirus, ke usonaj kapitalist- 
oj tiel profunden enpenetru Persion. 
Car meti grandan kapitalon por fer- 
vojo, oficiale konstruata de persa re- 
gistaro, signifas ja povi influi tiun ĉi re- 
gistaron. Kaj pro tio, ke Anglio kon- 
sideras jam de longa tempo Persion 
kiel sian duonkolonion, sekve la plano 
ne povas plaĉi al britaj imperiaiistoj. 

Due, la fervojo estos senpera ligilo 
inter la Sovetrespublikaro kaj Hindio, 
tra Kaspia maro kaj Persio. El tio certe 
ne profitos la anglaj kapitalistoj. Ilia 
situacio en Hindio fariĝas sen tio pli 
kaj pli komplika. Ju pli ili ekspluatas 
la tricentniilionan amason en Hindio, 
des pli tiu ĉi ribelas kontraŭ ili. Se la 
planon estus projektintaj kapitalistoj el 

*) lnvesti = meti monon en entreprenon 
kun celo de profito. Kun tia signifo la vorto 
troviĝas en la “Komerca Vortaro" de s-o 
Kreuz. Kvankam laŭ Kabe la vorto havas 
nur signifon de “solene enkonduki en plen- 
umotan oficon“, oni povas bone konsenti la 
plilarĝigon de la difino, ĉar ĝi estas bezonata. 


malpli granda lando, Anglio certe ne 
allasus ĝin realigi. SedUsonon kontraŭ- 
stari ĝi ne povas. Almenaŭ ĝi atingis, 
ke ankaŭ ĝiaj kapitalistoj ricevos part- 
on en la entrepreno. Tamen, el tiu 
kompromiso Anglio nemulte profitos. 
Estos neeble eviti imperialistajn kolizi- 
ojn kun Usono senpere en Persio kaj 
pere ankaŭ en Hindio. 

Sed per tio ankoraŭ ne solviĝas la 
nodo de I’ imperialista konflikto. En Ia 
negoco estas kroine implikitaj Ger- 
manio kaj-Francio. La usonaj kapital- 
istoj estas sufiĉe riĉaj por povi sen 
kompanianoj plenumi entreprenon, kiu 
postulas tian mizeran sumon, kia estas 
80 milionoj da dolaroj. Se ili konsentas 
kompanion, estas ne pro tio, ke ili tion 
serĉis, sed pro tio, ke ili ne povas al si 
helpi. lli ne estas unusolaj en serĉado 
religi eĉ dezertojn. La germanaj kapi- 
talistoj okulumis al Persio ankoraŭ 
antaŭ kelkdekoj da jaroj, komencinte 
konstrui la bagdadan fervojon. Se ne 
eksplodus la mondmilito, ili eble jam 
havus fervojon en Persio. Ili ankaŭ 
nuntempe povas ĝin konstrui, sen helpo 
de usonaj kapitalistoj. Sed kion fari, 
se kontraŭ Usono ili ne kapablas militi? 

Komenciĝas do la konstruado de I’ 
fervojo per imperialista batalo, en kiu 
estas implikitaj ĉiuj plej grandaj kapi- 
talistaj landoj. La entrepreno mem 
estas grasa osto, pri kiu ili devos akre 
maipaciĝi. Despli, ke la fervojo tra- 
pasos regionojn, abundajn je oro, ar- 
ĝento kaj kupro — naturtrezoroj, po- 
parte jam delonge ekspluatafaj. Ek- 
zistas tie ankaŭ granda merkato de 
ledo kaj tapiŝoj. Krome la fervojo mal- 
fermas la plej inallongan vojon por la 
komerco inter Eŭropo kaj Persio kun 
Hindio. Kiu akiros la plej grandan 
parton en tiu entrepreno, tiu havos la 
plej bonajn kondiĉojn por ĉi tiu 
komerco. En tio mem troviĝas multaj 
kaŭzoj, kiuj povas elvoki imperialistajn 
batalojn. Kiam oni elpensas, ke tie ĉi 
temas pri la du grandaj kolonioj — 
Hindio kaj Persio — estas kompren- 
eble, ke la entrepreno semas ankoraŭ 
unu kanipon por imperialistaj militoj. 

L. B e r g ra d (10411). 


Socialismo povas naskiĝi nur el 
kapitalisma sistemo elkreskinta ĝis 
plena matureco. k. Marks. 


Striko de havenlaboristoj 
en Finnlando 

Kiel oni eble jam scias, en Finnlando 
okazas granda Iaborkonflikto en forino 
de striko inter la ŝipŝarĝistaj mastroj 
kaj la havenlaboristoj. La striko ne 
estiĝis sole pro salajro, secl plej aktuala 
estas en ĝi la principa demando pri 
kolektiva labor-kontrakto por la tuta 
lando. Tia kontrakto, kiu ekzistas en 
okcidentaj najbarlandoj, ŝajnas esti tre 
malfacile akirebla en Finnlando. La 
entreprenistoj vidas en ĝi grandan dan- 
ĝeron en formo de grandiĝanta bolŝe- 
vista influo kaŭzata de eventuala kon- 
trakto en laborlokoj. La burĝoj estas 
ĉiam pretaj miksi politikon eĉ inter la 
plej malgrandan laborkonflikton, kvati- 
kam Ja Iaboristoj pro puraj panakiraj 
kaŭzoj devas komenci strikon. Ci tiu 
ja estas la sola h u m a n a rimedo por 
plibonigi la vivnivelon. 

La havenlaboristoj ĝis nun laboris 
sen ia kontrakto por horsalajro de 5—8 
finn. mk., kaj ilia laboro dependis tute 
de bona ŝanco, kiu eble donis al ili 
4—5 tagojn semajne laboron, kaj en 
tre bona okazo 8 horojn tage. Ili ko- 
mencis striki, kaj la striko daŭras jam 
monatojn. La labordonintoj sukcesis 
ricevi ioman nombron da strikrompant- 
oj, kiuj fuŝlaboras kaj ricevas bonan 
salajron. La laboro nature fariĝas je 
pli ol duono pli kara ol ĉe ordinaraj la- 
boristoj, kaj la ŝarĝado de unu ŝipo 
daŭras tre longe. Sed iom post iotn 
pleniĝas iuj ŝipoj kaj veturas al siaj 
difinitaj lokoj en eksterlando. 

Tial ni finnaj laboristoj petas niajn 
alilandajn K-dojn esti solidaraj kaj 
eviti la ŝipojn ŝarĝitajn de strikromp- 
antoj en Finnlando ĝis la strikfino. La 
venko de finnaj havenlaboristoj estos 
venko por tutmonda havenlaboristaro. 

Vojaĝemulo. 

Eeterbooertojn 

viajn kaj poŝtkartojn por via 
korespondado mendu ĉiam 
nur ĉe la Administracio de 
SAT, Colmstr. 1 , Leipzig 0 27 
(Germ.). — Ĝi liveras al vi 
belajn kovertojn (blanka, sen- 
ligna papero) kun bonefika 
verda surpreso propaganda por 
2 mk. g. po cento, samspecajn 
poŝtkartojn (tutflanke surskrib- 
eblaj) por 1.10 mk. g. po cento. 

“Demokratio“ en la paradizo de la “Ligo de Nacioj“ 

(Saarteritorio) 


dekonoj apartenas al klasbatala sindi- 
kato; la resto al kristana kaj liberala 
sindikatoj. 


Antaŭ kelkaj semajnoj la registaro 
de la “Ligo de Nacioj“ publikigis de- 
kreton, laŭ kiu estas nialpermesate 
partopreni unuiĝojn kun militista ka- 
raktero. Ankaŭ unuecaj uniformoj estis 
envicigataj tiun ĉi dekreton. Sed.ĉi 
lasta fakte estas tiel fleksebla, ke ne 
povas ekzisti dubo, kian organizon oni 
volas trafi per ĝi. Ekzemple estas 
entenata la frazo, ke pacemaj mani- 
festacioj kaj ekzercadoj povas okazi, 
kaj ke reprezentanto de la registaro 
difinos, kiaj uniformoj kaj ekzercoj 
estos konsiderataj kiel militistaj. Kon- 
klude oni povus kredi, ke kontraŭmilitaj 
organizoj plue rajtus manifestacii. Sed 
inale. 

8. julio la anoj de la “Ruĝa Fronto“ 
(organizo kontraŭ imperialistaj militoj) 
okazigis sian trian sarlandan renkont- 
iĝon. Cio estis bone organizita. Last- 
momente la policestro sciigis al la gvid- 
antaro la malpermeson de la mani- 
festacio. Sed jam alvenas la unuaj 
grupoj. La tuta “ĉefurbo“ (Zarbriken, 
germ. Saarbriicken) estas ekscitita. 
Taĉmentoj de •policistoj kaj tiel no- 
mataj landĉasistoj (ĝendarmoj) tra- 
marŝas la urbon laŭ ĉiu direkto por 
dispeli la alvenantojn. Franciaj kaj 
italiaj K-doj estas aŭ arestitaj aŭ 
kondukitaj per ĝisdente armita eskorto 
al la landlinio. La stacidomo estas 
okupita per kompanio de ĝendarmoi. 
Neniu K-do vestita per la uniformo de 
la “Ruĝfront-batalantoj" devas trapasi 
la stacidoman elirejon. Malgraŭ tio 
okazis protestkunveno en grandeg3 
salono. 

Dimanĉon frumatene estis okupitaj 
ĉiuj stratoj je la periferio de la urbo 
per policistoj, kaj neniu policisto ricevis 
diinanĉan forpermeson. Sur la peronoj 
de la stacio svarmis policistoj kiel en 
formikejo. Oni haltigis ĉiun, kiu portis 
ruĝan insignon. Ekzemple ankaŭ SAT- 
anon, kiu portis sub la brakoj du pakaĵ- 
ojn kun ekspozicia materialo. En la 
grupejo de la “Ruĝa Fronto“ ne estis 
iu libera loko, kaj ankaŭ kelkaj krimi- 
nalpolicistoj ĉeestis, laŭdire, nur ĉar 
ili volis trinki kelkajn glasojn da biero. 

La horo de la ekmarŝo alproksimiĝis. 
La stratoj estis plenplenigitaj de sim- 
patiantoj kaj scivolemuloj. Aŭtoinobile, 
ĉevale, motorbicikle, piede, la gardistoj 
de la ordo furiozis tra la urbo. Tamen 
malgrandaj aroj da K-doj sukcesis 
atingi la kunvenejon, kiu kompreneble 
estis ŝanĝita kaj tial nekonata al la 
policistoj. Ankaŭ nia LEA-grupeto el 
Saarbrŭcken kuraĝe portis, spite la 
malpermeso, sian ruĝan standardon tra 
la urbo. La policistaro fermis la gast- 
ejojn, konfiskis afiŝojn kaj standardojn 
(i. a. ankaŭ la esperantajn). Spite ĉio 
kunvenis en arbara gastejo ĉ. kvar mil 


personoj, kie parolis K-do el Berlino. 
Dume la policistaro furiozis en la 
interno de la urbo. Ci atakis preter- 
pasantajn ruĝfrontanojn per revolveroj, 
gumvipoj kaj sabroj. Arestitaj ruĝfront- 
anoj estis kondukataj tra la stratoj kiel 
krimuloj, trenitaj je la brakoj. 20 estas 
pli malpli vunditaj kaj 200 arestitaj. 

Tiel aspektas la demokratio sub reg- 
ado de la “Ligo de Nacioj“. 

S A T - a n o 7733. 

★ 

Ekribeloj 

de belgiaj laboristoj 

Enketo de 1’ Internacia Labor-Oficejo 
montris, ke la salajroj estas tre mal- 
altaj en Belgio. lli nur superas tiujn 
pagatajn en faŝistaj landoj. La mon- 
stabiligo kaj la raciigado de 1’ industrio 
efektiviĝas je la kostoj de etburĝaro 
kaj proletaro. ĉi tiu vidas, depost du 
jaroj, unuflanke malkreski daŭre la 
aĉetpovon de sia salajro, aliflanke pli- 
fortiĝi Ia klasajn organizojn de la 
mastroj, kaj la faŝistajn grupojn fariĝi 
pli kaj pli maltimemaj. 

ŝajnas, ke ĝenerale la belgia labor- 
istaro iĝis rezignema kaj akceptas la 
sorton, kiun preparis por ĝi la kapital- 
istaro. Tamen, de tempo al teinpo, tiun 
kvietecon rompas subita eksplodo de 
laborista kolero atestanta, ke la labor- 
uloj ne ankoraŭ tute ŝafiĝis. 

Lastatempe, en Kampin 1 ), kainpara 
regiono, kie la granda industrio nur 
ekstariĝas pro la eltrovo de karbo, kaj 
kie la eklezio kaj la kapitalistoj ankoraŭ 
senbride subpremas la proletojn, 2000 
kristanaj laboristoj strikis dum du 
semajnoj. En provinco Lieĵ’ 2 ) jam unu 
jaron strikas pli ol 1000 ŝtonhakistoj, 
kaj en Anver (Antverpeno), de du 
monatoj, 1200 ŝipriparistoj ĉesis labori. 
En la saina urbo, la 18. marto, 10 000 
ŝip-elŝarĝistoj forlasis spontane la 
havenon, spite la volo de la sindikat- 
estraro. Ili rompis la kolektivan kon- 
trakton kaj postulas tagsalajron de 
60 fk., t. e. plialtigo de 10 fk. Naŭ 


D france: Campine. -) france: Liege. 


La multkoloraj, ilustritaj 
poŝtkartoj de SAT 

estas unika provo, bilde esprimi nian 
idealon. En la korespondado kun varb- 
otoj tiuj kartoj estos tre utilaj al vi. 
Tial aĉetu ilin ĉe la Administrejo de 
SAT, R. Lerchner, Colmstr. 1 , Leipzig 
0 27. La kompleta serio, konsistanta 
el 5 diversaj kartoj, kostas 0,50 g. mk. 


La burĝa gazetaro unuanime atakis 
la strikon per la kutimaj stultaj argu- 
mentoj: Komunista influo, soveta mono, 
eksterlanda mano ktp., esperante timigi 
la strikantojn kaj malfavorigi la publik- 
on rilate al la striko. Espereble, tiu 
ĉiuokaze gurdata kantaĉo ne plu efikos, 
kaj la havenproletoj gajnos la batalon. 

Registara enmiksiĝo. La ministro 
de P Laboro kunvenigis la estrojn de la 
diversaj sindikatoj kaj proponis tujan 
reprenon de la laboro kaj traktadon en 
la “Egalparta Komisiono de I’ Haveno“. 
Spite ĉiuj sindikatestroj la ĝenerala 
referendumo klare pruvis, ke la proTetoj 
tute aliel opinias pri la gvidado de la 
striko: la neklasbatalaj laboristoj pos- 
tulis per plimulto daflrigon de la striko, 
kaj pli ol naŭ dekonoj de la klasbatalaj 
strikantoj same voĉdonis. La burĝaj 
gazetoj vekriis, ĉar eĉ kristanan kaj 
liberalan sindikatojn “infektis ia komu- 
nistoj“! La “Federation Maritime", 

mastra sindikato, rifuzas traktadi kun 

* • • 

la laboristaj sindikatestroj, ĉar ili estas 
seninfluaj sur siajn membrojn. 

Klasa solidareco kaj klasperfiduloj. 

La tutlanda klasorganizo de I’ belgia 
mastraro (Comite Central Jndustriel) 
voĉdonis simpatirezolucion favore al Ia 
havena mastraro. Aliflanke, 300 ofi- 
cistoj sin prezentis por elŝarĝi ŝipoti, 
kiu vojaĝas inter Belgio kaj Kongo. 

Sekvoj. En Gent, malgranda enlanda 
haveno, la elŝarĝistoj ĝis nun ne an- 
koraŭ agis, sed ankaŭ tie la spiritoj 
bolas. Pri la salajro de maristoj oni 
traktadas jam delonge en komisiono, 
kaj oni atendis decidon lastsemajne. 
Sed la mastroj prokrastas la decidon, 
ĉar ĝi ĉiuokaze favoros la strikon. Pli- 
altigo por maristoj plivigligos la 
strikon; malbona decido por ili kon- 
dukos kredeble tiujn lastajn al kunstrik- 
ado kun la elŝarĝistoj.- Estas bedaŭr- 
inde, ke la elŝarĝistoj ne agis kelkajn 
semajnojn pli frue komune kun la ŝipri- 
paristoj. Ambaŭ korporacioj estus pro- 
fitintaj el kunagado. Kredeble la mal- 
solidareco estas, tiuokaze, malbona 
konsekvenco de la kolektiva kontrakto. 

M. v. A. (155), Bruxelles. 


La laborista klaso deziras neniajn mirakl- 
ojn de la Komuno. Oi ne havas fiktivajn kaj 
pretajn utopiojn por realigi la popol-decidon. 
La laborista klaso scias, ke por ellabori sian 
liberiĝon kaj kun tio ankaŭ pli altajn vivo- 
formojn, kiuj senĉese kontraŭas la hodiaŭan 
socion per ĝia propra ekonomia disvolviĝo, 
— ke ĝi, la laborista klaso, devas longdaŭre 
batali, devas trapaŝi tutajn vicojn de historiaj 
procedoj, per kiuj Ia homoj, kaj samtiel la 
cirkonstancaro, entute aliiĝos. Ci havas ne- 
nian ideaton por efektivigi, ĝi devas liberigi 
nur la elementojn de la nova socio, kiuj dis- 
volviĝis en la sino de disfalanta burĝa socio. 

K. M a r k s. 

Trad. M. ŝ p e t r i k (5323). 

NEGRO KIEL GVIDANTO DE STRIKMOVADO 


En n-o 195, pĝ. 313, ni aperigis mal- 
longan noton pri la persista, longedaŭra 
striko de la karbministoj en diversaj 
regionoj de Usono, i. a. en Pensilvanio. 
En tiu lasta regiono distingiĝis en la 
rolo de gvidanto la negro Carli 1 ) Fulp. 
Ni eltiras la sekvantan skizon en mal- 
longigita formo el Rote Fahne 
(Ruĝa Standardo), Vieno. — R e d. 

Granda, forta, mole parolanta kaj 
sentime rigardanta staras Carli Fulp, la 
negro-organizanto el Pensilvanio, antaŭ 
la kunveno. Li venis rekte el la minejo 
al Novjorko por organizi la helpon por 
la minrstoj. Kelkaj nigraj K-doj akomp- 
anis lin. Depost semajnoj ili parolas 
eiuvespere antaŭ entuziasma laborista 
publiko, kaj post ilia simpla priskribo 
de Ia tragedia situacio de I’ minist- 
familioj ili kolektis multajn niilojn da 
dolaroj kaj grandan kvanton da varmaj 
vestoj por la malsatantaj K-doj. 

Oni devas scii, ke Fulp unuigis 
blankajn kaj nigrajn karbosklavojn. Por 
ĝuste kompreni la signifon, necesas 
koni la rasan malamon, kiu persekutas 
la “malbonodoran negron" eĉ ĝis la 
praarbaro. Por montri la solidarecon, 
oni elektis “Carli“-n unuanime konfid- 
ito. La fakto, ke depost la agadkomenco 
de Fulp la ministkomitatoj preskaŭ ĉie 
estis gvidataj de negroj, pruvas, ke Ia 
ministoj konvinkiĝis pri la stulteco de 
la rasbataloj. 

Dĵems Flod'*), la prezidanto de 
I’ sindikata distrikto depost 1924, 
nenion faris kontraŭ la perforto entre- 
prenista. Kiam la salajro estis mal- 
pliigita je triono, kaj fine la striko ek- 
flamis, la sindikato ĉesigis ĉian subten- 


J ) Angle: Charlie. 

2 ) Angle: James Fload. 


adon, kaj tiel la situacio de I’ strikantoj 
fariĝis baldaŭ katastrofa. Tial la labor- 
istoj ekprovis sin helpi: ili elektis 
komitaton, inter kies anoj ankaŭ estis 
Fulp, kiu komencis, cetere sensukcesan, 
traktadon kun la sindikata centro en 
Novjorko. 

Oni denuncis Fulp kiel “agenton de 
la entreprenistoj por varbi strikromp- 
antojn“. La laboristoj, kiuj konis la 
senmakulan honestecon de Fulp, pri- 
ridis tiun fabelon. Al la malsataj, frost- 
suferantaj laboristoj oni nun sendis 
agentojn, kiuj rakontis al ili pri “mi- 
rindaj salajroj en la nordaj farmoj". 
Kelkaj negroj lasis sin blufi. Sed kiam 

ili alvenis en la novan “laborlokon". 

• 

oni metis ilin sub akran gardon kaj 
enkarcerigis ilin. Multajn rekondukis 
Fulp, kvankam li mem evitis nur mal- 
facile la arestiĝon. 

La vivo de Fulp estas en ĉiama 
danĝero. Stato kaj entrepenisto volas 
lin kapti. Nokte gardas strikantoj lian 
domon, depost kiam du “nekonatu!oj“ 
lin dormantan ekatakis. 

Nigruloj kaj blankuloj ŝatas lin kiel 
fraton bonkoran, prudentan, agad- 
fortan. Kiam Fulp diras: “Striko“, tiam 
virinoj kaj infanoj prefere malsatas, ol 
ke eĉ funto da karbo estas elterigata. 
Sed li zorgas, ke neniu malsatu. Li la- 
boras en Novjorko, parolas kaj kolekt- 
as. Ripete li akcentas, ke tiu ĉi batalo 
estas gvidata nur por la modesta veget- 
ebleco. Li diras ankaŭ, ke eĉ per la 
venko de Ia pensilvaniaj minejoj estos 
malmuito atingita, dum la kapitalismo 
ankoraŭ ekzistas. 

La indiferentaj laboristoj de Nov- 
jorko sentas por li — eble la unuan 
fojon — Ia spiron de klaskonscio. 

Esp-igis (7579). 


i k DIVERSAĴOJ ★ 

La longega pasteĉego 

Unuafoje depost la jaro 1896 Denbi 
Del 1 ), urbeto en Anglio, intencas fari 
je 4. aŭgusto grandan pasteĉon. Per tio 
oni esperas havigi al si la monsumon 
de 3000 sterl. funtoj, kiun oni volas 
donaci por pligrandigi la malsanejon 
(lamulejon) de Hadersfilt’ 2 ). Laŭ la 
vendo de biletoj la sumo estos atingata. 
Tiaj lokaj pasteĉoj estas kuriozaĵo. La 
unua estis kuirata jain en la 18-a jar- 
cento. lli estas la plej grandaj en la 
mondo. La farota pasteĉo pezos kelkmil 
kilogramojn kaj enhavos mil kilogr. da 
bovaĵo, mil kilogr. da ŝafviando, kelk- 
cent kilogr. da birdviando kaj multajn 
aliajn aĵojn. Speciala pladego estos 
konstruata, kiu havos diainetron de 
3 metroj. La pasteĉo mem estos tegata 
per krusto de kelkcentimetra dikeco kaj 
estos interne subtenata per speciale 
preparota trabaro. La ĉefa laboro estos 
la tranĉado de la pasteĉo. Oni utiligos 
ĉevalojn, por formovi la pasteĉon al Ia 
izolita loko, kie vilaĝano, elektita por 
tiu laboro, distranĉos ĝin per tranĉilo 
tiel granda kiel glavo kaj por tiu celo 
fabrikita. Ce lasta simila okazo amas- 
iĝis proksimume 60000 homoj. En tiu 
ĉi jaro oni esperas, ke la nombro 
ankoraŭ pligrandiĝos. Por havigi al si 
parteton de la pasteĉo, oni devas aĉeti 
ŝilingan bileton. Ŝajne la unuan fojon 
tia pasteĉo estas farata sen celo festi 
okazon de nacia graveco (kiel ekz. ĉe 
jubileo de reĝino Viktoria). 

L. S y k e s, Darnale-Sheffield. 

*) Angle: Denby Dale. 

2 ) Angle: Huddersfield. 


JAŜASUN 

Skizo pri Meza Azio 

(Fino) 

La homoj laboras. Ili aranĝas “ĝo- 
jak^-ojn 1 ). Aro da tiuj “ĝojak“-oj si- 
milas al ia fantazia volvaĵo, kiun oni 
faris kun intenca nezorgeco. Tamen 
necesas granda sperto. Kiam oni en- 
lasas akvon en la kanaletojn, la kampo 
atestas mirigan akvumadan sistemon. 
La bedoj elstaras super seninterrompa, 
senfine volviĝinta vejno ‘de akvoporta 
kanalo. Ciu peceto de la grundo estas 
akvumita, ĉiu kreskaĵeto ricevas sian 
porcion da akvo. Oni enlasas la akvon 
tra sola truo ĉe unu rando, kaj tra- 
kurinte longan zigzagan kaj volvitan 
vojon inter ĉiuj “ĝojak“-oj, ĝi ellasiĝas 
ĉe la alia rando, en la najbaran kampon 
ktp. Se la tero jam estas sufiĉe nutrita, 

U Bedoj por koton-semado. 


oni simple ŝtopas la eniran truon kaj 
direktas la akvon en alian lokon, kie 
ĝi estas bezonata. 

Oni ŝparas la akvon. Malŝparemo 
signifas minacon de malsato! Oni 
gardas la akvon. Ekzistas institucio de 
specialaj reguligantoj de akva distri- 
buo. Oni nomas ilin “ak-sakar-oj 1 ) 
kaj “mirab“-oj 2 ). Ambaŭ oficoj estas 
elektaj. Oni komisias tiun ĉi respond- 
ecan laboron al la plej estimataj, la 
plej ne-subaĉeteblaj vilaĝanoj. Tamen 
... tamen ekzistas malbonuzoj: spe- 
kulacio per la akvo. Oni severe kon- 
damnas la krimulojn, kiuj rompis la 
kutimon sanktigitan per jarcentoj. Ra- 
kontoj pri senkapigo kaj kripligo ne 
estas fabeloj en Turkestano. 

Dum la tuta vegeta periodo kotono 
kaj rizo postulas regulajn akvumojn 

D Laŭvorta trad.: blankbarbulo; signifo: 
akvaestro. 

2 ) Ankaŭ akva oficisto de pli alta rango. 


de la kampoj, tiu laboro daŭras dum la 
tuta somero. Kiomfoje la okuloj esper- 
plene fiksiĝas al supro de la montoj, 
kie degelas trezora neĝo: — Cu sufiĉos 
la akvo, ĉu maturiĝos la kreskaĵoj? ... 

Jen la kamparano. Per tre peza 
“ketmenj" 1 ) li fosas la bedojn. Tiu ĉi 
laborilo ŝajnas maloportunega. Tamen 
ĝi estas la sola ilo por ĉiuj manlaboroj 
en la kampoj kaj ĝardenoj. Oni uzas 
ĝin, cetere, tre lerte kaj produkteme. 
La indiĝeno estas ankoraŭ tre konser- 
vativa rilate la uzon de 1’ kampa labor- 
ilaro. Tiujn ĉi “ketmenj" kaj “omaĉj“ 2 ) 
oni uzis antaŭ jarmiloj. • 

La regno aplikas multajn klopodojn 
por atentigi la kamparanojn pri la utilo 
de eŭropaj laboriloj. Por la regno estas 
tre grave popularigi pli taŭgajn labor- 
ilojn, ĉar ili akcelus plialtigon de la 
rikolta normo kaj de ĝenerala spezo 

J ) Indiĝena fosilo. 

2 ) Indiĝena plugilo, tre priniitiva, iignaĵa. 

TAOO EL 

La tagoj en la vivo de la proletoj ja 
ĉiuj komenciĝis egale. En tre frua horo 
ankaŭ mi dcvas grimpi el la lito, ne 
volonte, ĉar la sindikata kunveno de la 
antaŭa vespero ree daŭris tre Ionge. La 
temo de la aŭdita parolado de sindi- 
kata funkciulo kaŭzis multhoran dis- 
kuton post la kunveno. — Sed fine mi 
estas lavita, prenas la poŝon kun la 
pano, prenas Ia gazeton de antaŭ la 
pordo kaj forkuras. Forlasinte la 
domon, jain komenciĝas la unua peno 
de Ia tago: konkiri lokon en la fervoja 
vagonaro, kiu grandegajn amasojn da 
laboristoj devas transporti al Ia loko de 
ilia laboro. La distancoj en Berlino 
inter loĝejoj kaj laborejoj estas ja tre 
grandaj, kaj estas stranga fakto, ke 
laboristo, loĝante meze en la urbo, la- 
boras tute ekstere de Berlino, kaj Ia 
loĝantoj de Ia antaŭurboj ofte laboras 
en Ia urbo mem. Tiel ĉiumatene estas 
granda batalo, por ricevi modeste mal- 
grandan parton da spaco, tiom kiom 
kutime homo bezonas, por stari kun 
dense al Ia korpo premitaj brakoj, el- 
spirinta "pulmo kaj restante senmova 
sur unu loko. La direkcio de la fervojo 
tre bone komprenas preni monon, sed 
ĝuste kaj hominde transporti Ia person- 
ojn, ne estas ĝia afero. Por 1,30 mk., 
kiom kostas semajna abono ĉe la fer- 
vojo, laŭ opinio de la direkcio tute 
sufiĉas loko, kiun havas la sardinoj en 
sia oleskatolo. Por tio la duaklasaj 
kupeoj estas matene tute malplenaj; 
sed estas severe malpermesite uzi ilin 
kun la semajnaj biietoj. 

Perdinte kelkajn funtojn da korpa 
pezo per tia sporta masaĝo duni la 
veturo, mi atingas post preskaŭ unu- 
hora veturado la ĉiutagan celon, mez- 
grandan presejon en antaŭurbeto de 


MIA VIvo 

Berlino. Tie ĉi oni daŭrigas la sporton. 
La ĉainbro, en kiu ni ŝanĝas la vestojn, 
troviĝas en la teretaĝo, kaj la Iabor- 
ĉambregoj en la tria kaj kvara etaĝoj, 
en tute alia parto de la granda domo. 
Kiu nun havas la malfeliĉon veni kelk- 
ajn minutojn post la sepa, devas unue 
kuri al la tria etaĝo, por havigi al si la 
ŝiosilon, due saiti al la teretaĝo, por 
ŝanĝi la vestaron, trie denove grimpi 
al la tria etaĝo, por fine tie komenci 
“kun freŝaj fortoj“ la ĉiutagan Iaboron. 

La kompostejo estas sufiĉe granda, 
sed tre bone, pro ŝparemo de la ĉefo, 
instalita kun tute neuzeblaj lampoj. La 
sporto de la ĉefo nun estas, iri tra la 
ĉambroj je la oka horo matene, aserti, 
ke ekstere jam estas hela tago kaj 
estingi la lainpojn. Ni ilin tuj reeklum- 
igas, asertante, ke la taga lumo ne 
sufiĉas. Tiu beleta ludo ripetiĝas ĉiu- 
tage. La laboro mem estas tre interesa. 
Mi ĉefe kompostas katalogojn kaj pro- 
spektojn en angla kaj franca lingvoj. 
Ankaŭ bonajn anoncojn mi ricevas, por 
komposti ilin. Post tiu okhora inter- 
rompo de mia libera tempo kaj denova 
sporto per la vagonara reveturo mi 
komencas esti hoino, kiom estas eble al 
mi. Mi razas kaj Iavas min. Vespere mi 
havas difinitan programon. Unufoje se- 
majne mi iras por naĝi, unufoje mi 
skribas, unufoje ini vizitas miajn in- 
fanojn, kaj la resto estas dediĉata al 
politika porkoinunisma laboro. Tiel 
preterpasas ĉiu tago en mia ĝisnuna 
vivo. Alfred Kraushaar (120). 


A1 ĉiuj Soveti-anoj! 

Monon por la Adm. de SAT, ne sendu al 
Leipzig, sed al nia bankkonto ĉe C. K. de 
SEU en Moskvo. Niaj bankoj ne akceptas 
sovetian monon. — Adm. . 


de kotona produkto. Por instigi koton- 
produktadon, Ia regno donas por ĉiu 
plantanto de la kotono difinitan sumon 
da kredito kaj provizon da necesa por- 
sem-materialo — kontraŭ la kontrakto 
vendi la rikolton nur al la ŝtataj aĉetej- 
oj, ne al iu alia. Kotonproduktistoj- 
vilaĝanoj mem unuiĝas en kooperativoj 
por firmigi Ia garantion plenumi la kon- 
trakton, kaj ricevi kelkajn priservojn 
por siaj niastrumaj bezonoj (provizo 
per maŝinoj kaj elektita semaj-mate- 
rialo) kaj bezonoj organizaj (klerig- 
laboro, agrikultura laboro ktp.). La 
rezultoj de tiu kooperigo de la laboro 
jam estas videblaj. Antaŭ kelkaj jaroj 
oni deklaris traktoron “ido de satano“, 
— nun la incita bruemo de la maŝino 
aŭdiĝas tie kaj alie kiel ritino de la 
nova vivo. 

Kantas Ourabaj: 

“Ho, kiam mi vendos la kotonon, 

Mi ricevos sonoplenan monon; 

Poste iros mi al Raĥim, la najbaro, 


Metos Ia “kalim“-on sur la manon; 
Diros: donu al mi la filinon — 

Belan Odo!jat-hana.“ 

La vojo de Oriento al feliĉo, al bono 
kuŝas trans malkonstruo de I’ arkaika 
mastrumsistemo, trans forigo de la 
spiritaj baroj: religio, tradicio, rito; 
trans ĝenerala kooperado ... Multo 
devas esti reviziata, tre multe — re- 
taksata. Ĝermoj de tiu kritikemo, re- 
formeino kaj progresemo jam ekzistas, 
ili baldaŭ ankoraŭ kreskos ... 

Kiel muzika akompano por mia pens- 
oj sonas improvizaĵo de Gurabaj: 

“Ho, traktoro estas la maŝino bona, 
Bonan donos ĝi al mi rikolton, 

Portas novan ĝi al mi la vivon, — 
‘Jaŝasun* x ) la vivo nova! ...“ 

La suno kribras sian oron kaj varm- 
on tra verda foliaro. La vojo kuras 
ĉiain antaŭen ... 

“Jaŝasun! ... D m. A I ba n o v. 

*) Vivu! ' 


Kompatindaj “SennaciuIoj“ 

Unu el la plej malnoblaj fenomenoj 
de la postinilita tempo estas la ma- 
niero, kiel oni traktas la tieinomatajn 
“senhejmulojn“. Graz (Aŭstrio, Stirio) 
estas la plej granda urbo proksime de 
la jugoslavia limo kaj grava trapasejo 
por ĉiuj tiaj malfeliĉuioj. Oi ankaŭ 
estas la plej uzata “piedpiIkludejo“ por 
ludoj per homoj. Du okazoj pri ĉi tiu 
filudado estu montrataj, kiuj estas ek- 
zemploj de la tiom ofte okazantaj homaj 
tragedioj. Ambaŭ okazoj koncernas 
hungarajn ŝtatanojn. Hungario ja don- 
as al ia mondo la plejmulton ia sen- 
hejmaj viktimoj. 

Unu estas maljuna senlaborulo, kiu 
dum ok jaroj vivas en Graz. Li pulmo- 
malsanas. Lia filo nutris lin laŭpove, 
sed li ankaŭ devas zorgi pri granda 
familio; sekve ne multo restas por la 
patro. Iam la maljunulo almozpetis sur 
strato kaj tuj estis kaptata de policisto. 
En la registrejo oni eksciis, ke li ne 
estas aŭstro. Ok jarojn li restis en 
Graz, kvindek jarojn li ne plu estis en 
sia “hejmlando“. Tamen oni traktis lin 
kiel fremdulon kaj transveturigis lin 
Hungarion. La hungaroj agis simile kaj 
resendis lin Aŭstrion, ĉar li jam delonge 
perdis la hungaran civitan-rajton. Kio 
nun okazos pri la kadukulo? Cu refoje 
komenciĝos la piedpilkludado per li? 

La dua estas iuingara politika rifuĝ- 
into. Dum li havis Iaboron, li vivis en 
Vieno. Perdinte sian Iaboron, li provis 
envojaĝi Jugoslavion. Kelkfoje li suk- 
cesis ŝtelire transpaŝi la limon kaj tie 
Iabori tiom longe, ĝis Ia manko de 
pasporto devigis lin remigri al Aŭstrio. 
Lastfoje li ree venis Jugoslavion kaj 
Iaboris en Belgrado. Sed la Belgrada 
estraro baldaŭ eksciis, ke li ne havas 
la paperan rajton por vivado. For de 
sia laborejo li migris en la malliberejon. 
Post kelksemajna restado en ĉi tiu 
“agrabla 14 loko, oni kun ŝtata akomp- 
ano veturigis lin al Ia aŭstria limo, kaj 
tie li estis “transjetata“ (t. e. la oficiala 
esprinio por tiu ĉi ago). Sen transdono 
al la aŭstria estraro, oni devigis lin 
ŝtelire transpaŝi la limon. Nun li inigr- 
adis al Graz, sen dokumentoj, ĉar 
tiujn estis forprenintaj la jugoslavaj 
ĝendarmoj. Pro tio li tuj estis kaptata, 
kaj post mallonga restado en la domo 
de ia devig-vojaĝuioj li refoje estis 
“ĵetata“ trans limon. Tio okazis ves- 
pere, kaj jam dumnokte li denove estis 
kaptata de jugoslavaj ĝendarmoj. Car 
Ia aŭstria limo estis tiom proksima, oni 
reĵetis lin trans la limon. Nun ii estas 
refoje kaptito de la aŭstrianoj, kaj 
denove povas komenciĝi la “pied- 
pilkludado per homo“. 

Aŭstria SAT-ano (10504). 

Korektoj. — Korektu en n-o 198, pĝ. 338, 
dua kolono, de supre 5-a linio: “insult- 
vortojn, batojn kaj spionaĵojn" (anst. nomi- 
nativo); same, linio 17, legu “kudrajon" 
(anst. kudradon). 

T K .4 EŜPERAITIO 


Raportaro de la Ekzekutiva Komitato de SAT 

Resumo de la raportoj prezentotaj de la Ekzekutiva Komitato ĉe la Kongreso 

(Daŭrigo) 


INTER NI 

lu K-do skribis: “ Via sennaciismo estas 
eble ĝusta teorie, sed taktike ĝi estas ne 
aprobinda. Laboristaj partioj neniel povus 
akiri influon sur ta amasojn, starante ĉe 
tia vidpunkto. En la nacie subpremataj 
landoj, la proletoj kaj mizeruloj ĵirme 
kredas, ke ilian malbonan situacion kaŭzas 
la konkirintoj. Ili proprokule vidas re- 
prezentantojn de la subpremanta nacio, 
kaj ilia malamo trovas tiel konkretan ob- 
jekton. En Irlando, ekzemple, Konoli ') 
ĉiam diris: “Ni liberiĝu el la brita jugo 
por konstati, ke la kapitalismo estas la 
malamiko — ne la brita nacio.“ 

Gvidantoj de partioj havas kiel ĉeĵan 
celon kapti la regadon en siajn maitojn, 
kaj sekve ni bone komprenas, ke ili ne tro 
volas kontraŭstari al la antaŭjuĝoj de la 
arnasoj. 

Sed SAT diĵinis al si alian taskon. 
Ĝi celas eduki; ĝi klopodas, ke ĝiaj 
membroj inter si ignoru la naciojn, tial 
estas tute logike, ke ni kutimiĝu prikon- 
sideri problemojn je propra vidpunkto. Ne- 
niam ni proponis al nesamlingvanoj nian 
taktikon; ni nur celas montri, ke jam 
laborisiaj esperantistoj staras ĉe la pinto 
de la alta monto, al kiu sin direktas la 
Laboristaro. 

Ni ja tro bone scias, ke la historian 
procezon ne gvidas la racio■ La antaŭen- 
irado de la homaro tre ofte okazas zig- 
zage, palpe, blinde. Sed ĉu viduloj devas 
sekvi la saman vojon kiel blinduloj? Pli 
precize: ĉu sennaciuloj devas ankaŭ oferi 
sian vivon en bataloj por nacia liberiĝo, 
se ili jam konvinkiĝis, ke tio estas nur 
trompa iluzio? Ĉu patriotoj ne suĵiĉas 
por fari tiun eksperimenton? 

Ĉar la grandega plimulto da homoj 
estas movata de la sentoj kaj antaŭjuĝoj, 
ne estas mirige, ke la homara evoluo 
okazas en sangaj bataloj. Sed kiu konas 
la rektan direkton, ne erarvagas tra dorno- 
plenaj, malrektaj vojoj. Sennaciulo, kiu 
ne deziras sin mortigi, provas preterpasi 
la interpuŝiĝojn, kie diversspecaj naciuloj 
batalas inter si. Mi konsentas, ke la 
aĵero ne ĉiam estas facila. Sed ĉu decas, 
ke saĝulo kondutu kiel frenezulo, se okaze 
li troviĝas cn frenezulejo? 

/u kontraŭvole, akcidente mortas en 
milito. Aliu memvole oferas sian vivon 
en tiu sama milito. Ni ne samigu la du 
okazojn. E. L. 


*) Angle: Connoly. 


RAPORTO DE LA ADMINISTRACIO 

DE SAT 

(1927/28) 

Situacio de la membraro 

Car la Jarlibro, kiun mi en tiu ĉi momento 
bedaŭrinde ankoraŭ ne posedas, ne donas 
tute klaran bildon pri nia membrostato (en 
ĝi estas cititaj adresoj de membroj, kiuj an- 
koraŭ ne repagis por tiu ĉi jaro), ni donas 
ĉi tie la veran staton de la membraro, nome 
de tiuj, kiuj pagis sian kotizon ĝis la 1-a de 
julio. Repagis aŭ novaliĝis ĝis tiu dato: Ak- 
tivaj membroj: 5534, pasivaj membroj 636, 
sume 6170 membroj. Pasintjare (meze de 
junio) la membrostato estis jena: 4593 ak- 

Kresko de la SAT-anaro 

tivaj, 623 pasivaj, sume 5216 membroj. La 
kresko en tiu ĉi jaro estas sekve 954 pag- 
antaj membroj. Kiel kutime, ni devis ankaŭ 
ĉi-jare elimini konsiderindan kvanton da 
slipoj, 1997. Se tiuj membroj estus reno- 
vigintaj sian membrecon, ni havus nun la 
nombron de 8167. Precipe en Sovetio la 
diferenco estas tre granda, pro aliĝo kaj 
eksiĝo de “sezon-membroj u . Strange estas, 
ke inter la nepagintoj troviĝas konsiderinda 
parto, kiu resendis la plenigitan “demand- 
i!on“, sed tamen ĝis hodiaŭ ne plenumis sian 
financan devon. 

Sennaciulo 

Ni konstatas malrapidan, tamen daŭran 
kreskadon de la abonantaro. De n-o 195 
(28. junio) ni ekspedis 3218 ekz. al pagantaj 
abonantoj (inkluzive la vendekz. al kelkaj 
K-doj). Pasintan jaron ni ekspedis de n-o 
142 — 2583 ekz. Sekve ni havas pluson da 
635 abonantoj. Per tiu kreskado de abon- 
antoj la buĝeto de “S-ulo“ denoVe resaniĝis 
post la pasintjaraj frapoj. Gravan monhelpon 
al SAT donis ankaŭ tiuj K-doj, kiuj dum la 
pasinta jaro ricevis la gazetojn kolektive kaj 
estis tiom afablaj akurate disdoni ilin. 

Komence de la jaro nin ofte trafis plendoj 
pro nericevo de la gazeto, kvankam ni sendis 


ĝin laŭ nia kontrolo. Esploroj montris, ke 
kulpis la poŝtistoj en la vagonar-poŝto, kiuj 
ordigas la div. sendaĵojn kaj sendis niajn 
presaĵojn en malĝustajn direktojn. 

La stato de “La Lernanto“ restis preskaŭ 
la sama kiel antaŭjare. La nuna eldonkvanto 
estas 9500 ekz. Apartajn abonantojn ni havas 
sume 86 (pasintjare 30). Krom tio aĉetis 
germania LEA 5000 ekz., francia LEA 250 
ekz., hungaria LEA 150 ekz. 

Sennacieca Revuo 

La stato de 1’ abonantaro estas 1047 kon- 
traŭ 1094 en la antaŭa jaro. Sekve mal- 
kresko je 47 abonantoj, kvankam ni dis- 
sendis pli ol 300 prov-ekzemplerojn ĉefe al 
edukistoj kaj instruistoj. Konsekvence tiu 
revuo bezonas mon-aldonon, ĉar la enspezoj 
ne egaligas la elspezojn. 

Eldona Fako de SAT 

La librostoko estas nia ĉefa financa bazo. 
Ci^ ofte subtenis la aperigon de “S-ulo“ kaj 
‘S.R.“ en kriza tempo. Kvankam ni ne suk- 
cesis eldoni dum la lasta duonjaro librojn, 
ni jam transdonis kelkajn manuskriptojn al 
la presejo. Pro la malalta kotizo nia eldon- 
agado estas iom malhelpata. La administr- 
ajn elspezojn grandparte portas la eldon- 
fako. Post plialtigo de la kotizo tiu stato 
ĉesos. Ni vendis el niaj eldonaĵoj jenon 
(krampe ni citas la staton de 1’antaŭa jaro): 

Tri verkoj de Tolstoj: eld. 1922, 
2000 ekz., provizo 2 (86). — For la 
N e ŭ t r a 1 i s m o n : 3 eldonoj (1922, 1923, 
1928), eldonkv. sume 7000 ekz., provizo: 
2875 (35). — N i Legu: 3 eld. 1923, 

1924, 1926, eldonkv. sume 7000 ekz., provizo 
1761 (2516). — Goethe-Faŭsto: eld. 
1923, 2300 ekz., provizo 39 (134). — 
Eklumo en laAbismo: eld. 1923, 
2200 ekz., provizo 508 (735). — Doku- 
mentoj de Komunismo: eld. 1924, 
2000 ekz., provizo 577 (655). — La Komu- 
nista Manifesto: 2 eldonoj, 1924, 

1925, eldonkv. sume 3000 ekz., provizo 1175 

(1378). — A. B. C. de Sennaciismo: 
2 eldonoj, 1924, 1926, eldonkv. sume 3500 
ekz., provizo 1519 (1800). — Mal- 

granda Terbiblio: eld. 1924, 1500 

ekz., provizo 602 (785). — N u r V o 1 u : 
Unua eld. 1924 kiel Krestomatieto de “S.R.“, 
1000 ekz. Dua eld. 1926, 2000 ekz., provizo 
950 (0). — Proletaria Kantaro: 
eld. 1924, 3000 ekz., provizo 1687 (2067). — 
Kontraŭ Dio: eld. 1925 kiel Kresto- 
matieto de “S. R.“, 1000 ekz., provizo 0 (6). 

— La Kemio de la Universo: eld. 

1925, 2000 ekz., provizo 847 (993). — 
E! la Mondbildo de TnoVŭ 
Fiziko: eld. 1925, 2000 ekz., provizo 
882 (1014). — Petro: 2 eldonoj, 

1925, 1926, eldonkv. sume 25 000 ekz., 

provizo 2167 (8430). — Labor-Kajero 
al Petro: eld. 1926, 10 000 ekz., provizo 
6205 (7471). — La Morto de Blanjo: 
eld. 1925, 2000 ekz., provizo 976 (1183). — 
Orienta Blovo: eld. 1926 kiel Kresto- 
matieto de “S. R.“, 1500 ekz., provizo 884 
(1037). — E1 Katenoj de Maljust- 
e c o : eld. 1926 kiel Krestomatieto de “S. R.“, 
1500 ekz., provizo 955 (1208). — Sekspsi- 
kologio: eld. 1926, 2000 ekz., provizo 
1121 (1305). — Ruĝo kaj Blanko: 
eld. 1926, 2000 ekz., provizo 1142 (1250). 

— Etiko: eldonita 1926, 2000 ekz., pro- 

vizo 991 (1242). — Karl Marks, Lia 
Vivo, Lia Verko: eld. 1926, 2000 ekz., 
provizo 875 (1136). — ŝtato kaj Re- 
volucio: eld. 1926, 2000 ekz., provizo 
972 (1218). — J e 1 a Nomo d e 1’ V i v o : 
eld. 1927, 2000 ekz., provizo 842 (1131). — 
Kvardek Jaroj: eld. 1927 kiel Kresto- 
matieto de “S. R.“, 1000 ekz., provizo 700 (0). 

Aliaj eldonaĵoj 

I n s i g n o j : Ni eldonis sume 4960 grand- 
ajn kaj 3630 malgrandajn SAT-insignojn. La 
nuna provizo de la grandaj estas: 733 (pa- 
sintjare 1911), de la malgrandaj 644 (p. j. 
1352)., Ilustritaj poŝtkartoj: el- 
donkv. 181300 ekz., provizo 165 664 ekz. 
Sekve ni vendis ĝis nun 15 636 ekz. Ni ne 
tre rapide disvendas tiujn kartojn. Simplaj 
poŝtkartoj kaj kovertoj estas tre volonte 
uzataj. Bedaŭrinde tiun varon ni ne povas 
laŭplaĉe ekspedi al Sovetio, ĉar la tieaj 
dogan-oficistoj konsideras ĝin kiel impost- 
eblan. 

Akcibiletoj de nia Kooperativo 

Stato je 1. julio 1928: venditaj el serio 
A sume 841, resenditaj kiel pagiloj 129, 
sekve restas 164 akcioj po 1 dol. plus rentumo 
(ĉar ili restis dum 3 jaroj en posedo de la 
aĉetintoj), 548 po 1 dol. sen rentumo. E1 
serio B estas sume venditaj 347, resenditaj 
kiel pagiloj 50, sekve restas 141 akcioj po 
% dol. plus rentutno kaj 156 po % dol. sen 
rentumo. 

Vortaro 

La dudekan de marto ni subskribis kon- 
trakton kun 4 fakuloj, laŭ kiu ili devas liveri 
al ni antaŭ oktobro nunjare la duonon de 
Ia manuskripto por Vortaro, kies amplekso 
estos proksimume 500-paĝa. La dua duono 
estas liverota en februaro aŭ plej malfrue en 
marto 1929. Ni pagos al tiuj aŭtoroj 12% 
dum 15 jaroj kiel aŭtorrajton. (Kutime oni 
pagas al la aŭtoroj dum ilia tuta vivo kaj 
tridek jarojn post ilia morto al la heredintoj). 
Ni jam kontraktis kun presisto kaj antaŭpagis 
por aĉeto de papero 12 000 frankojn. Antaŭ 
ol entrepreni la aferon, ni kolektis promese 
la duonon de la sumo (4500 markojn). Ne- 
cesas, ke ni trovu la alian duonon ĉe la K-doj 
kaj esperantistoj, kiuj interesiĝas pri la afero. 
6is nun ni kolektis: a) firmaj mendoj 600 fr. 
fr. -j- 1508,33 gmk.; b) prunto efektiva 13 000 
fr. fr.; c) prunto promesita 13 000 fr. fr., 
sekve de niaj alvokoj en “S-uIo“ kaj en 
“Heroldo de Esperanto“. 

Kiel ni jam publikigis, la enhavo de pia 
vortaro estos konforma al la Akademiaj kon- 
siloj. 

Kompleta raporto pri “Sennaciulo 14 
aperos en la jubilea, 200-a numero. 


EL NIA LETERARO 

Kial malsukcesas korespondado 

“En n-o 192 de “S-uIo“ aperis anonceto 
de K-do Mikelsons alvokante K-dojn skribi 
al li pri teatroj ktp. Mi respondis al la 
anonceto precipe por montri, ke eĉ en la 
varietea fako de Ia teatra profesio troviĝas 
klaskonsciaj homoj. Kompreneble, ni ĉiuj 
bone scias, ke estas granda diferenco inter 
aktoroj kaj varieteaj artistoj. Tamen mi 
opiniis, ke inter K-doj ne estas necese pesi 
la diferencon per pesilo. Sed ŝajnas, ke mi 
eraris, juĝante Iaŭ jena skribaĵo de K-do 
Mikelsons: 

“Sinjoro! 

Kiam mi ricevis vian leteron, mi 
efektive ne sciis ĉu ridi, ĉu koleriĝi. Je mia 
anonco pri serioza koresp. pri teatro, vi 
kuraĝis respondi pri iuj varieteaĉaĵoj. Homo, 
ĉu vi ne komprenas, kio estas teatro?! Teatro 
estas arto kaj aktoroj estas artistoj, sed 
variete-ludistoj estas nur metiistoj, kiuj sufiĉe 
lerte plenumas siajn artifikojn. Sed ĉu tio 
estas arto? ĉe ni ĉiuj tre ŝatas arton, teatran 
precipe, kaj en teatron oni iras nun kiel an- 
taŭe en sanktejojn. Kun estimo oni al- 
proksimiĝas al teatro. Sed ĉu tiel estas rilate 
al kinoj. kaj variete-scenejoj? Tute ne. 
Variete-ludistoj, cirk-artistoj estas homoj, 
kiuj ĉe ni ne estas ŝatataj, kaj ilian profesion 
oni nomas aĉa. ĉu vi komprenas? — aĉaĵo 
estas la tuta variete- kaj cirk-prezentado. 
Homoj, kiuj iom komprenas pri kulturo, pri 
arto, alivorte, civilizitaj homoj sentas naŭzon 
kontraŭ jam nomitaj artistoj. — Mi esperas, 
ke vi nun bone komprenas, ke mi deziras 
serioze korespondi pri teatra arto, sed ne 
pri aĉaĵoj. Mi miras, ke vi vin 
nomas K-do. Vera laboristo ne havas 
profesion similan al via, kies celo estas korpe 
kaj spirite tikli riĉulojn, kiuj ne scias kie kaj 
kiel pasigi la tempon. Nur kun K-doj mi 
korespondas, sed ne kun servistoj de paraz- 
itoj 1 ). Ed. Mike!sons.“ 


... Ricevinte lian skribaĵon kaj leginte, ke 
li ne deziras korespondadi kun mi, vere, mia 
koro rompiĝis. Kion fari nun? Ho ve, ho ve. 
Nur restas unu sola rimedo, kaj tiu estas, ke 
mi dronigu min, kaj feliĉe troviĝas rivero 
proksime de mia domo. 

Mi esperas, ke K-do Mikelsons estos sufiĉe 
bonkora por plenumi mian lastan deziron: ke 
li sendu al mi ŝtonegon, por ke mi povu ĝin 
ligi je mia kolo. Tiel mi pli rapide iros al 
la fundo de la rivero. 

Rimarku ankaŭ, K-do Redaktoro, ke K-do 
Mikelsons diras: civilizitaj homoj ktp. Sed 
kie ili estas? Kvankam mi serĉas jam depost 
30 jaroj, mi ankoraŭ neniam trovis tian. 
Tamen, eble ili estas ĉiuj en Latvio. Mi an- 
kaŭ tre dezirus scii la sekreton de K-do 
Mikelsons: kiel vivi ne estante la servisto de 
!a kapitalistoj nuntempe. Tiu ŝekreto inter- 
esos aliajn K-dojn. 

Via kamarade 

S. H.T. (7471).“ 


2 ) Eble en Latvio nur laboristoj vizitas 
teatrojn kaj burĝoj — cirkojn kaj kinojn. En 
Parizo, ekzemple, okazas la malo. Kredeble 
pro tio, ke en teatroj la sidlokoj kostas tro 
multe. Estas ankaŭ interese rimarkigi, ke 
gravaj revuoj kiel “Monde“, kies direktoro 
estas H. Barbŭs (france: Barbusse) recenzas 
kinajn kaj cirkajn prezentaĵojn kaj konsideras 
ilin kiel artaĵojn. Ne temas ĉi tie nun decidi, 
ĉu tiu revuo kaj aliaj pravas aŭ ne. Almenaŭ 
ĉiu leganto de “S-ulo“ devas kompreni, ke 
ne ekzistas serioza motivo por malŝate paroli 
pri varieteaj “artistoj“, kiel faras K-do M. 
ĉu nur la K-doj, kiuj kompostas faŝistajn*] 
gazetojn, fabrikas militilojn, kondukas luks- 
vagonarojn por burĝoj ktp. ktp., estas “labor- 
istoj“? — E. L. 


PRIKONGRESAJ PROPONOJ 


Propono 7 

Enstatutigi Iokajn grupojn kaj tiel fari ilin 
aŭtonomaj, bazaj organoj de SAT. 

Propono 8 

La kongreso komisiu la Direkcion de SAT 
nomi komision en ĉiuj landoj, sen escepto, 
kie troviĝas politikaj malliberuloj-SAT-anoj. 
La taskoj de tiuj ĉi komisioj estu: zorgi ĉiel 
por K-doj malliberigataj aŭ ekzilataj kaj se 
iel ajn eble por liberigo de ili. 

Propono 9 

La kongreso alvoku la SAT-anaron en So- 
vetio direkti solidarecan atenton al la sorto 
de gek-doj Levandovski kaj gekunuloj kaj 
per tiea komisio plej eble kun la kunhelpo 
de Sovetlanda Esperantista Unuiĝo klopodu 
pri rekonduko de la koncernaj gek-doj al an- 
taŭaj labor- kaj loĝlokoj. 

Laŭ Komisio de Nov-Jorkaj SAT-anoj 
Theo Weder (1307). 


Propono 10 

Aldoni al Ia Statuto sub artikolo 19 jenan 
tekston: “Povas partopreni en la gvidorganoj 
de SAT ĝiaj dungitoj nur !aŭ la proporcio de 
1:3, t. e. en la E. K. ne povas eniri pli ol tri 
pagataj SAT-oficistoj. En aferoj, kiuj kon- 
cernas Ia propran situacion de SAT-dungito, 
ĉi tiu ne havas voĉdonrajton.“ 

Propono 11 

Kompletigi en la Statuto, art. 4, la trian 
frazon per jena teksto: “ĉiuj aktivaj 
membroj de SAT devas a) nepre voĉdoni..., 
b) 1 a ŭ p o v e aboni la presorganojn de 
SAT...“ 

Propono 12 

ŝanĝi en Ia Statuto, art. 18, Ia duan fr^zon 
jene: “lli kunvenas okaze de ĉiu Kongreso, 
se eble.“ 

Ekzekutiva Komitato de SAT. 


Pri la korespondado 

Ne prava estas K-do “SiIentemuIo“ (n-o 
194). Precipe amaso da novaj esperantistoj 
konsentos kun mi. ĉiu el ni ja memoras: 
Kio estis instigilo, kio estis por ni la viva 
montrilo, ke esperanto estas efektiva inter- 
ligilo? Kio entuziasmigis nin lerni la inter- 
nacian lingvon? Certe, unue la korespond- 
ado. Laŭ propono de “SiIentemulo“ oni an- 
taŭe lemu, lernu, lernu kaj iam oni kore- 
spondu. ĉu la korespondado mem ne instruas 
iom post iom? Se ni obeus la konsilon pro- 
ponitan — nia movado tro malrapide dis- 
vastiĝus. La plej interesa, bonega instigilo 
por ĉiu komencanto mankus, la korespond- 
ado. Tute kontraŭe. Post kelkaj lecionoj la 
gvidanto jam devas korespondigi siajn Iern- 
antojn. Tio estas la plej bona rimedo aligi 
ilin al nia movado. Certe, ĉiu letero devas 
esti severe korektata. 

Ne tio estas la kaŭzo de 1’ malbono. Ni 
havas multijn bonegajn ecojn, sed ni ne 
havas korespond-disciplinon, la akuratecon. 
Ne nur novaj komencantaj esperantistoj ĝin 
ne havas — jam malnovaj, spertaj suferas je 
la sama malsano. Kiu devas gvidi, tiu mem 
ofte ne plenumas sian devon. 

Kion fari? Pri anonco de malrespondantoj 
mi tute konsentas kun K-do “Silentemulo“. 
Ni devas akuratigi, diŝciplinigi nin mem. 
Kiel? 

I. En ĉiu n-o de “S-ulo“ presigante “Ia 
nigran liston de malbona korespondanto“; 
2. Memorigante, ke oni devas korespondi 
nur laŭ anonco; 3. Nepre transdonante 
adreson al alia K-do, se SAT-ano ricevis 
leteron k mem ne povas respondi; 4. Precipe 
atentante pri Ia komencantoj-korespondantoj, 
ĉar nia malakurateco ofte ilin tute forigas de 
nia movado. A1 komencantoj helpu, neniam 
ilin lasu sen respondo. 

Paŭlo Tilin, Leningrado (9310). 


Propagando necesas inter la junularo 

La plej multaj laboristaj organizoj havas 
infan- kaj junular-taĉmentojn: la partioj, la 
sportaj, liberpensaj, samaritanaj, migrulaj 
asocioj k. a. Infan- kaj junular-taĉmentoj 
estas la fonto, el kiu tiuj organizoj ĉerpas 
ĉiujare novajn fortojn kaj tiele pligrandigas 
sian anaron, agante laŭ la frazo: “Kiu havas 
la junularon, al tiu apartenas Ia estonto“. 
Bedaŭrinde ni ne sufiĉe atente pritraktis tiun 
demandon ĉe niaj Kongresoj. Se ni havus 
infan-taĉmentojn, ni povus ĉerpi el ili novajn 
fortojn por la SAT-movado. 

Lasu nin fondi 1 ) esp-ajn infan- kaj junular- 
grupojn inter la konformaj taĉmentoj de la 
laboristaj organizoj, kun ili paroli pri esp. 
korespondado kun eksterlandaj infan-taĉ- 

^) Nenio en la SAT-Statuto malpermesas 
tion! — Red. 

mentoj, pri sporto, liberpenseco, politiko, 
migrado ktp. kaj tiel entuziasmigi la infanojn 
pri esp-o. ĉu ni havas ilustritajn lemolibrojn 
por infanoj? La instruantoj devas komence 
de esp. kursoj iniciati la korespondadon, ĉar 
praktika pruvo instigas la lernantojn. Por 
enpenetri la lernejojn, ni devas varbi la in- 
struistaron. En gepatraj kaj instruistaj kun- 
venoj oni devas pritrakti enkondukon de 
esp-o en lernplanon. La instruistoj kolektu 
lernantojn el diversaj lernklasoj kaj instruu 
al volontuloj. Instruistoj, kiuj estas varbitaj 
por esp-o, scias entuziasmigi ankaŭ la ge- 
lernantaron. La geknaboj poste interesos 
siajn gepatrojn kaj gefratojn. Tio estas nova 
propagand-rimedo. 

Tre grava tiucele estas la Iaboro de la 
esp. instruistaro. Ili traktu laŭ kiel eble plej 
larĝa mezuro nian aferon en siaj fakaj gazet- 
oj. Ui aperigu en “S-ulo“ sciigojn pri siaj 
sukcesoj, por ke la artikoloj estu uzotaj por 
aliloka propagando. La gazetaro estas la plej 
bona propaganda rimedo. Bedaŭrinde oni ne 
ankoraŭ sufiĉe scias eluzi ĝin. La artikoloj 
de “S-ulo“ servu ne nur al la esp-istaj leg- 
antoj, sed estu atingeblaj por la vastaj 
amasoj. — Tiele propagandante, la fruktoj 
baldaŭ montriĝos. 

Karl Rosch (4398). 

m 

ATENTIGO 

La venonta numero (n-o 200) aperos en 
amplekso de 16 paĝoj, kun multaj originalaj 
artikoloj kaj ilustrajoj! 

iiiiiiiiiiiiiiiiiiiiiiitiiiiiiiiiiiiiiiiiiiiiiiiiiiiiiiiiiiitiiiiiiiiiiiiiiiiiiinii 

Esperanto k junularo 

La Mondjunulara Ligo, kiu uzas en siaj 
presajoj k korespondajoj esp-on, aranĝas de 
6.—12. aŭgusto sur la kastelo Freŭsburg ĉe 
la Sieg-rivero (Rejnlando, Germanio) Inter- 
nacian Junul-Tendaron, en kiu oni povas 
partopreni, pagante kotizon de 1 gmk. k sub- 
metiĝante al la tendara disciplino. C i u - 
taga esp-Ieciono troviĝas sur la pro- 
gramo. Paroladoj k diskutoj okazas aŭ en 
esp-o aŭ estas tradukataj en esp-on. Fervoja 
stacio: Betzdorf (linio Koln-Betzdorf). Adr.: 
Werner Jantschge, Eckenheimer Land- 
str. 287, I. F r a n k f u r t a. M. (Germanio). 


MEMORNOTO 
Represis e! “S-ulo“: 

Organizovani Radnik, Belgrado, 
1. 5. Sklavaro; Organizovani Radnik, 
Zagreb, 30. 6., Negra sindik. movado, Kresko 
de lab. mov. en Jap. 

Represis el “S. R.“: 

Organizovani Radnik, Belgrado, 
19. 4., Majstroj k disĉiploj, 17. 6., Rakonto al 
SAT-anidoj; Le Matĉrialiste, Laeken- 

Brux., junio, art. de Spiridoviĉ e! n-o ateista. 

% 

Priesper. notojn k artik. enhavis: 

Daily Herald, London, 29. 6.; Uj 
Elore, Nov-Jorko, majo, junio; Der 
Deutsche Eisenbahner, Berlin, 
24. 6. (kurso); Magyar Tanugy, Bra- 
tislava, majo (instruista gaz.), enh. esp. ang., 
enhav-indikon, alvokon k. a.; La Voz, 
Malaga, n-o 9. 

Pri SAT k “S-ulo“ enpresis: 

Uj E16re, Nov-Jorko, majo, junio, div. 
notoj, Krasni Gornjak, Krivoj-Rog, 
23. 6.; L'Etincelle (Fajrero), Bruselo, 
jun.; pri esp. k recenzo pri “S-ulo“, laŭde 
menciante la faktan valoron de nia gaz. pro 
uzo de esp. Tre trafa propagando! 

Peresp. leteron enpresis: 

Die Rote Fahne (Ruĝa Standardo), 
Berlin, 1. 5. 


NIA POŜTO 

5296. — Ni konsentas kun vi pri la de vi 
kritikita anonco; sed ĝi ne estis senpaga, k 
la nuna buĝeto de “S-ulo“ ne permesas al 
ni rifuzi plej malgrandan sumon. 

Kontraŭfaŝisto. — En Ia tempo, kiam ni 
ricevis vian “Unua de Majo“, ne mankis al 
ni materialo, sed male ni havis abunde. Pri 
la alia, ni jam sciigis ĉi tie, ke ni uzos ĝin 
nur en okazo de bezono; ĝia valoro ja ŝajnas 
al ni modera. Vi ne rajtas plendi pro ne- 
enmeto de viaj artikoloj: multaj kaj eĉ sufiĉe 
ampleksaj jam aperis (ekz. en n-oj 180, 187, 
189, 190). Rilate vian polemikan pledon por 
subteni viajn proponojn, ni transdonos ĝin 
al la Komisiono, elektota en Goteborg por 
studi k raporti pri la kongresaj proponoj. Via 
argumentado cetere estas absolute mistrafa: 
La K-do, kiun vi kritikas, ja estas mem ate- 
isto, k ne nur parole sed age, k pri tio povas 
liveri pli da pruvoj ol iu ajn. Sed ne tiel 
prezentiĝas la demando; ĝi estas: ĉu nur 
ateistoj povas aliĝi al SAT? E. L. 

6191. — Ni publikigas proponojn, sed 
ne “opiniojn“ pri proponoj. Vian karton ni 
transdonos al la Komisiono elektota en Gote- 
borg por studi la diversajn proponojn. E. L. 


M. v. A. — La uloj, pri kiuj vi parolas, 
estas eble aĉaj, sed elektis ilin laboristoj. 
Sekve, kiel vi prezentas la aferon, la Iegantoj 
de “S-u!o“ devus konkludi, ke la elektintoj 
estas stultaj. La afero cetere havas ĉefe 
lokan intereson, tia informo pli taŭgus por 
ĉiutaga partia organo ol por “S-ulo“. E. L. 

695. — Akceptita por Ia venonta n-o. 

8865. — Via artikolo aperos, kredeble en 
“L. L.“. 

4398, — Ni ricevis vian art. de 27. 5., kiu 
malgraŭ sia longeco ne ŝajnas enpresinda al 
ni. Sekve ni eltiris nur la “kronikan“ parton. 
La laste senditan ni aperigis en tiu ĉi n-o. 
Ni ne havas tempon por korekti taskojn. Se 
vi gardas kopion de viaj skribaĵoj k se ili 
aperos, vi povos kompari vian tekston kun 
la presita. Generale ni rimarkigu, ke vi plen- 
igas tutajn paĝojn per rimarkoj, kiujn oni 
povus esprimi per kelkaj, malmultaj frazoj. 
Sekve lernu verki koncize! 

K. K., Cmieluv. — Via artikolo aperos en 
okazo de bezono. R e d. 

2144. — Via anonco en n-o 199 kostas 
5 gmk. 

6477 k 8497. — Viajn kotizpagojn ni ne 
jam ricevis. . A d m. 


. 

Redakcio de Perma gazeto “Zvezda“ 

♦ aranĝas internacian enketon pri Ia ♦ 

♦ temo: | 

\ “KION ONI PAROLAS ĈE VI : 

| PRI SOVETIO?" \ 

| i 

: Ni invitas Vin, respondi la enketon 

: kaj larĝe diskonigi ĝin. Estas petataj : 
tradukitaj gazeteltranĉaĵoj de por- kaj : 
kontraŭsovetiaj artikoloj, karikaturoj ♦ 
ktp. La respondanto laŭeble bonvolu ♦ 
indiki sian aĝon, profesion, oficon kaj ♦ 
politikan partiecon. $ 

: Internacia Korespondfako 

: de “Zvezda". 

Adreso: Redakcio de “Zvezda“, Perm. 
Uralo (Sovetio). 


ĵus aperis Ia julia kajero de 

Sennacleca Revuo 

SCIENCA SERIO 

E N H A V O : 

G. URBAIN: Studo pri scienca dis- 
ciplino. — G.-C. FLAMMARION: La 
naskiĝo de stelo. — MARCELLIN 
BERTHELOT: La Homaro en la jaro 
2000. — P. B.: La vivo, manifestiĝo 
de mikroba kemio? — P. BLANC: 
La vivo de la termitoj (Maeterlinck). 
— Prof. d-ro RIEDL: Pri la efiko kaj 
signifo de toksinoj en organismo (orig.) 

-«o»- 

Nia Asocio aplikas sciencecajn metod- 
ojn en la pririgardo de soci-politikaj 
problemoj. Por lerni juĝi laŭ principoj 
de objektiveco k relativeco, ni povas 
nur insiste rekomendi al niaj membroj, 
kiuj volas kleriĝadi, la legadon de la 
Studo pri scienca dis- 
c i p 1 i n o en tiu ĉi kajero, pro ĝia 
alta eduka valoro. 

Mendu la n-on ĉe 

Administrejo de SAT, Colmstr. 1, 
Leipzig O 27. 

Prezo: 0,35 gmk. 


Plenan bildon pri la kultura vivo de 
r Sovetaj respublikoj, pri iliaj eko- 
nomio, literaturo, artoj, ktp. donas 
ilustrita ĵurnalo 

la informa Bulleno 

de la “Societo por kulturligoj de 
USSR kun eksterlando“ (“VOKS“), 
aperigata en tri eldonoj — en ger- 
mana, angla kaj franca lingvoj. 

“La Informa Bulteno“ ekzistas jam 
la 4-an jaron kaj aperas la 1. kaj 15. 
de ĉiu monato. La abonprezo estas: 



Por jaro 

i eld. 
dol. 

2.— 

2 eld. 
dol. 

4,— 

3 eld. 
dol. 

5.50 

ŝSŝ 

„ duonjaro 

1.— 

2.— 

2.75 


„ kvaronjaro 

0.60 

1.20 

1.73 


Ciuj abonintoj ricevas senpage inform- 
ojn pri ĉiuj demandoj de kultura vivo 

en USSR. 

Provnumero senpage. 

Mendojn k abonmonon sendu al Ad- 
ministracio de SAT: Richard Lerchner, 
Leipzig O 27, Colmstr. 1. Poŝtĉeka 
Konto: Leipzig 6835. 


SAT-anoj ne pruntedonu vian Jarlibron al 
iu ajn. Ciam postulu, ke servopetanto mon- 
tru sian membro-karton. Gardu vin kontraŭ 
profitemuloj kaj parazitoj! 


ENHAVO: 

Internacia vivo . 

La unua fervojo en Persio . . . 

Striko de havenfaboristoj en Finn- 
lando .'.. 

“Demokratio“ en la paradizo de la 
“Ligo de Nacioj“ . 

Ekribeloj de belgiaj laboristoj . . 

Negro kiel gvidanto de strikmovado 

Diversaĵoj . 

jaŝasun . 

Tago el mia vivo . 

Kompatindaj “SennaciuIoj“ 

Tra Esperantio . . 

Anoncoj . 


pa&o 

343__44 

344 

344 


• • • 















Presejo: Uns-Prodaktivgenosscnschaft, Leipzig (Ocrmanio) 













































